Vrou in gesig geskiet tydens aanval | Maroela Media
Die aanvallers het toegang tot die huis verkry deur 'n venster stukkend te slaan en die diefwering oop te sny. Foto: Watchdog Tzaneen
'n Vrou is Dinsdag in die vroeë oggendure in die gesig geskiet nadat ses aanvallers op die gesin se huis op 'n kleinhoewe buite Tzaneen in Limpopo toegeslaan het.
Marius Jacobs, woordvoerder van Northern Security en stigter van die Watchdog Tzaneen-inisiatief, het aan Maroela Media gesê die voorval het tussen 01:00 en 02:00 op een van die Lushof-kleinhoewes gebeur.
Volgens Jacobs het die aanvallers toegang tot die huis verkry deur 'n venster stukkend te slaan en die diefwering oop te sny. "Toe die vrou wakker word, was die aanvallers klaar in die huis," het Jacobs gesê. Die vrou se twee kinders was saam met haar in die huis.
"Die kinders is met 'n gholfstok aangerand, maar ek verneem hulle is nie ernstig beseer nie. Die aanvallers het egter die vrou gedwing om die kluis oop te sluit. Daar was vermoedelik 'n struweling en sy is in haar gesig geskiet."
Jacobs het gesê die vrou is in die waakeenheid van 'n hospitaal opgeneem. Sy sal glo binnekort geopereer word om die koeël uit haar skedel te verwyder.
Lt.kol. Moatshe Ngoepe, woordvoerder van die polisie, het die kleinhoewe-aanval bevestig en gesê die polisie sal binnekort 'n verklaring oor die voorval uitreik.
Nog n plaas asnval fit is vir my met n groot hartseer dat mense so aangeval en vermoor word die angs en sielkundige effek wat nagelaat word is so so onnodige op kinders en grootmense wat deur sulke donge moet gaan MAG GOD HULLE GENADIG wrees
Mense moet n veilige area skep met n stewige veiligheidshek wat die slaap area van die res van die huis skei. Enige ongebruike kamers se deure moet gesluit wees. Sit ook daai telivisie af want daai klank van glas wat breek word in jou slaap met die gemors op die tv verwar.
Mooi man……n vrou word in Spur gedreig en die land gaan mal.
n Vrou en haar kinders word in haar huis aangerand en geskiet……kom ons kyk hoe mal gaan die een raak. Sal nooit weer n word van die een hoor.
Baie sterkte mevrou.
Toe wys ons poelisie hoe ophef kan Jul van dit maak en vang die skelms soos Jul ons mos gou wil vang
Jy is reg Giel. Ja 'n groot stilswye gaan volg, Ek kan nie oor die onregverdigheid van die Spur ding kom nie. Ek is so bly dat ek hulle boikot. Dit voel goed.
Ek hoop die vrou en haar kinders kom gou deir hierdie nagmerrie. Dink aan julle en julle,families. Sterkte vorentoe.